هەوڵەکانی حکومەتی پاکستان بۆ کۆتاییهێنان بە خۆپێشاندانی ناڕەزایی
حکومەتی پاکستان لە درەنگانێکی شەوی هەینیدا سەرقاڵی سازکردنی ڕێکەوتنێک بوو لەگەڵ پارتی ئیسلامی تەحریکێ لەبەیک بۆ کۆتایی هێنان بە خۆپیشاندانێکی ناڕەزایی دژ بە بڕیارێکی دادگای باڵای پاکستان لەسەر بێتاوانی ژنێکی کرستیان
تیمێکی حکومەتی پاکستان لە درەنگانێکی شەوی هەینیدا سەرقاڵی سازکردنی ڕێکەوتنێک بوون لەگەڵ پارتی ئیسلامی تەحریکێ لەبەیک کە گروپێکی ئیسلامی توندڕەوون لە پاکستان و خۆپیشاندانێکی ناڕەزایی گەورەیان سازکردبوو دژی بڕیارەکەی دادگای باڵای پاکستان سەبارەت بە بێتاوانی خانمێکی کریستیان کە تومەتبارکراوە بە سوکایەتیکردن دژ بە پێغەمبەری پیرۆزی موسوڵمانان. حکومەت ڕازیبووە لەسەر بنەمای ڕێکەوتنێک کە ڕێوشوێنە یاساییەکان بگیرێنەبەر بۆ ڕێگرتن لە ئاسیا بیبی وڵاتەکە جێبهێڵێت بەڵام دادگا چاوەڕوانی تانە دەکات لە بڕیرەکە. سەرۆکی پارتی ئیسلامی تەحریکی لەبەیک خادم حوسەیەن رزڤی لەگوتارێکیدا لە لاهور دەڵێت ئەوانەی کە لەسەروەختی خۆپیشاندانی ناڕەزاییەکەدا دەستگیرکراوون دەمودەست دەبێت ئازاد بکرێن. ئەو گوتیشی"ئێمە دوژمنایەتیمان لەگەڵ کەسدا نییە، ئەگەر بەڕەنگارییەک هەبێت، ئەووە لەسەر شەرەفی پێغەمبەرە". ئازادکردنی خانمێکی کریستیان لەپاکستان لەلایەن دادگای باڵای ئەو وڵاتەوە ئەم هەفتەیە بڕیاری لەسەردرا دواخرا بۆ کاتێکی دیکە. بێتاوانی ئاسیا بیبی ڕۆژی دووشەمە وایکرد لەتەواوی وڵاتەکەدا خۆپیشاندان و ناڕەزایی لێبکەوتەوە. ئاسیا کە کرێکارێکی ئاساییە دەستبەجێ دەستگیرکراوە پاش ئەوەی لەگەڵ دوو ژنی هاوکاریدا دەبێتە دەمە قاڵێیان، بەپێی لێدوانەکانی بۆ دادگا بیبی دەمەقاڵێیەکی زۆر توندیان بووە لەگەڵ ئەو ژنانەدا پاش ئەوەی کە ئەوان نەیانویستووە ئەو ئاوە بخۆنەوە کە ئەو پێشکەشیکردوون لەبەرئەوەی ئەو کریستیانە. پاش چەند ڕۆژێک پیاوێک بەناوی قاریئ محەمەد سەلام شکاتێکی لە پۆلیس تۆمارکردووە کە وا ئاسیا بیبی لەبەردەم چەند ژنێکدا هەستاوە بە سوکایەتیکردن بە محەمەد پێغەمببەری ئیسلام. لە 2010 دا دادگا بڕیاری مەرگی بەسەردا سەپاند بەڵام ماوەیەک لە زینداندا دەمێنێتەوە تا ئەوکاتەی کەیسەکەی چەند جارێک هەڵاوێرد دەکرێتەوە. شایەنی باسە لە ئاینی ئیسلامدا سوکایەتیکردن بە خواو پێغەمبەرەکەیان خەتی سورو حەرامکراوە بەتایبەتی لە زۆرینەی موسڵمانانی پاکستاندا، تا ئێستا چەندین کەس بەو هۆیەوە کوژراون یان لەڕێی حەشاماتێکەوە لەسێدارە دراوەو کوژراوە.